# Poesie (Porta)/107 - LA MESSA NOEUVA

../106 - OFFERTA A DIO ../108 - LA GUERRA DI PRET IncludiIntestazione 27 settembre 2008 75% poesie
Poesie Carlo Porta XIX secolo CC BY-SA 3.0 GFDL //it.wikisource.org/w/index.php?title=Poesie_(Porta)/107_-_LA_MESSA_NOEUVA&oldid=- 20110419161134 //it.wikisource.org/w/index.php?title=Poesie_(Porta)/107_-_LA_MESSA_NOEUVA&oldid=- 20110419161134
LA MESSA NOEUVA
On colloron del Domm, on bacioccon pien de Signor fina dessoravia, on omm tutt sacrestia, tutt covin, tutt foldon, tutt breviari, proppi de quij giangian levaa a boccon5 su la bradella di confessionari, vun de sti dì l’è soltaa sù a bon’ora, on bell pezz prima che spontass el sô, e mettendes de sbalz in ordiô de andrà foeura di ball in pressa in pressa10 el ghe dis a la sciora: Tendii Peppa a la cà, che mì voo a messa. La sura Peppa, orevesa e l’insegna de la cappia d’argent con l’usell d’or, donna sapienta e pregna15 de temma del Signor, la ghe respond: Lodato sia Gesù, semm in l’ottava appont di pover mort. Bravo! bravissem lu! E sbadaggiand e destirand i quart20 la se volta intrattant de l’oltra part. El va el mè bacioccon, col sò coll stort, la ciera fosca e tanto de muson, barbottand e vardand tutt in travers col sguard torber e trist25 come fan per el pù sti magatton, che creden de dà lod a Gesù Crist col mostrass villan porch, torber, invers, squasi che nost Signor el fuss on vis de torta come lor.30 El va el mè bacioccon, ma no l’è nanch rivaa tra i Borsinee e tra el Rebecchin che in tra l’Angiol Custod ch’el gh’eva al fianch e quell bozzaronazzo de ciappin se tacca on cattibuj, on trebulleri,35 ma seri, dighi, per Dio Santo seri. L’Angiol Custod de spiret galantomm el voreva tirall a tutt i cunt in Domm, e barlicch e barlocch, spiret rebell,40 el fava d’ogni sforz per desturball e mennall a bordell; el primm el ghe messeda in del gippon l’offizzi e la corona e l’olter el ghe sona45 in de l’oltra saccoccia e in suj colzon on zecchin fals, striaa, malefizziaa, che in dove el strusa dent el ciappotta, el besinfia in sul moment; vun le scorliss per fagh sentì i campann50 che ghe la dan de frisa, e l’olter el pessega a fagh remirà el sedes di tosann, ch’el porten a bottega quattaa giò amalastant con la camisa.55 Infin, daj e redaj, in grazia de sto guaj el pover galantomm el ved el Domm, e el te le solta via, el passa Pescaria,60 el va giò di Farinn vers Sant Protas, e quand l’è asquasi lì per dagh el nas, quell birbo de ciappin cont ona gambiroeura el me le volta in l’Aquila al casin,65 e el pienta lì l’Angiol Custod de foeura. Ah sura Peppa, che la dorma s’ciasser, ma s’ciasser ben fin che gh’el dighi mì, e se dormend la se vedess intorna a girà el stamp di corna,70 niente pagura, che la staga lì. Se hin de part del sò omm, bon come l’è, saran corna anca lor, ma corna del Signor, faa sul meder di corna de Mosè.75 Chi poeù intant, dopo ché el car bacioccon l’ha avuu goduu in trè lir de robba fina, el presenta con grazia a la damina el zecchin fals come el fudess staa bon, e col bravo pretest80 de no avegh olter spezz el cerca el rest. La damina in bolletta la le porta a Madamm la governant, che appont ghe n’ha oltertant, la Madamm la le passa al controlloeur85 che tutta cà, tutt coeur el le ciòcca, el le sperla, e poeù el corr via a fagh dà ona pesada a l’ostaria. L’Angiol Custod che, ben ch’el fuss in strada, l’aveva vist tutt coss90 come de foeura d’ona invedriada, no vorend lassà corr senza vendetta on tratt inscì balloss l’aveva già despost in quell punt duu giandarma ai fianch de l’ost,95 che fermen el zecchin, fermen el controlloeur, e in d’on batt d’oeucc sgoren sora in casin, dove con la damina in su on genoeucc catten el ballandran,100 che l’eva tant lontan de specciass quel rifresch di duu giandarma, come che sarev mì de deventà a dì a dì... Duca de Parma. Intrattant se montonna in del straccioeu105 on formighee de ozios, de curios, on nivol de fioeu, tucc di primm sbiggiador de la dottrina, che malappenna el veden vergognos a spontà sul basell de la portina110 se rèffen del brusor de la bacchetta cont ona spifferada malarbetta, e tucc intorna, adree, saraa, taccaa a la vitta, a furia de turee115 tel compagnen in Santa Margaritta. Là, appenna dent, dessott a la palpada del segondin che ghe gallitta i quart, ven voltra ona sventrada de milla baravaj devott e pij,120 crist, reliqui, agnus dei, maistaa, terz part, list dei predicator, de confradij, albet, medaj, confess de mess, offizzi, avvis de Giacobitt de bozzarass, de mort de suffragass,125 ritratt del Pappa, disciplinn, cilizzi; e infin, de bravo cristian, cold cold el canta sù addrittura el sò peccaa disend d’avè compraa quella moneda per quaranta sold,130 e d’Avè concepuu el santo progett de scamottagh a quella creatura des lira e mezza nett, asca el temp e l’ingossa e la fattura. L’Angiol Custod, per quell che stava a lu,135 el l’eva miss in vun de quij intrigh de stantà a trovà el cunt de giustall sù, ché i legg hin ciar, e pelen minga i figh, ma el gran barlicch barlocch, che de per tutt el gh’ha on bordell de amis140 e chì el ghe n’ha de quij proppi coj fiocch, tant el perora e el dis, el truscia, el corr e el sa desverges foeura che in manca de dò or la sura Peppa la gh’ha el gran confort145 de brascià al sò consort - in la straccioeura, fresch come on oeuv, viscor e in gamba assee de corr a messa granda anca con lee.